Prostetická skupina

Prostetická skupina je neaminokyselinová (nepeptidová) zložka štruktúry konjugovaných proteínov (heteroproteínov), ktorá je pevne viazaná na apoproteín. Zvyčajne je to organická molekula, ktorá je kovalentne viazaná na bielkovinu. Nemala by byť zamieňaná s kofaktorom, ktorý sa takisto viaže na apoenzým (holoproteín alebo heteroproteín) pomocou nekovalentných interakcií. Prostetická skupina je teda na bielkovinu viazaná pevnejšie, než kofaktory/koenzýmy. 

Prostetická skupina je zložka konjugovaných proteínov, ktoré je nutná pre biologickú aktivitu bielkoviny. Môže to byť organická molekula (napríklad vitamín, cukor, RNA alebo lipid) alebo anorganická (napríklad kovový ión alebo fosfát). Prostetická skupina je pevne viazaná na bielkovinu a môže byť viazaná i kovalentnou väzbou. Tieto skupiny majú zvyčajne dôležitú úlohu počas enzýmovej katalýzy. Bielkovina bez prostetickej skupiny sa nazýva apoproteín a bielkovina s naviazanou prostetickou skupinou sa nazýva holoproteín. Nekovalentne viazaná prostetická skupina sa zvyčajne nedá oddeliť od holoproteínu bez toho, aby denaturoval celý proteín. Názov „prostetická skupina“ je teda veľmi všeobecný a popisuje hlavne pevnú väzbu skupiny na apoproteín. Popisuje teda štruktúrnu vlastnosť, na rozdiel od koenzýmu, ktorý popisuje funkčnú vlasnosť.

 Typy prostetických skupín 
Prostetické skupiny sú podskupinou kofaktorov. Kovové ióny, ktoré sú slabo viazané, sú stále kofaktory, ale zvyčajne nie sú označované ako prostetické skupiny.Metzler DE (2001) Biochemistry. The chemical reactions of living cells, 2nd edition, Harcourt, San Diego.Nelson DL and Cox M.M (2000) Lehninger, Principles of Biochemistry, 3rd edition, Worth Publishers, New YorkCampbell MK and Farrell SO (2009) Biochemistry, 6th edition, Thomson Brooks/Cole, Belmont, California U enzýmov sú prostetické skupiny vyžadované pre aktivitu a účastnia sa katalytického mechanizmu. Ostatné prostetické skupiny majú štruktúrne vlastnosti. To platí napríklad pre sacharidy a lipidy v glykoproteínoch a lipoproteínoch a pre RNA v nukleoproteínoch a ribózomoch. Tieto skupiny môžu byť veľké a môžu tvoriť hlavnú časť bielkoviny, ako je to napríklad u proteoglykánov.

Typickým príkladom prostetickej skupiny je hem v hemoglobíne. Medzi ďalšie príklady patria skupiny odvodené od vitamínov - napríklad tiamínpyrofosfát, pyridoxalfosfát a biotín. Keďže prostetické skupiny sú často vitamíny alebo deriváty vitamínov, to vysvetľuje, prečo je potrebné prijímať vitamíny v strave. Anorganické prostetické skupiny sú zvyčajne prechodné kovy, ako sú železo (v hemovej skupiny, napríklad v hemoglobíne alebo cytochróm c oxidáze), zinok (napríklad v karbonickej anhydráze), meď (napríklad v komplexe IV v respiračnom reťazci) alebo molybdén (napríklad v nitrátreduktáze).

 Zoznam prostetických skupín 
V tabuľke nižšie sú uvedené niektoré bežné prostetické skupiny.
Prostetická skupinaFunkciaVýskytFlavínmononukleotidRedoxné reakcieBaktérie, archeóny a eukaryotyFlavínadeníndinukleotidRedoxné reakcieBaktérie, archeóny a eukaryotyPyrrolochinolínchinónRedoxné reakcieBaktériePyridoxalfosfátTransaminácia, dekarboxylácia a deamináciaBaktérie, archeóny a eukaryotyBiotínKarboxyláciaBaktérie, archeóny a eukaryotyMetylkobalamínMetylácia a izomerizáciaBaktérie, archeóny a eukaryotyTiamínpyrofosfátPresun dvojuhlíkových skupín, α štiepenieBaktérie, archeóny a eukaryotyHemViazanie kyslíka a redoxné reakcieBaktérie, archeóny a eukaryotyMolybdopterínOxygenáciaBaktérie, archeóny a eukaryotyKyselina lipoováRedoxné reakcieBaktérie, archeóny a eukaryotyKofaktor F430MetánogenézaArcheóny

 Referencie 

 Zdroj 

Kategória:Kofaktory